Lunetiștii Secret Service erau în clădirea din care s-a tras asupra lui Trump. Cel mai grav eșec de securitate din ultimii 40 de ani
Postul de televiziune american CNN relatează că lunetiști ai Secret Service și agenți ai poliției locale se aflau în clădirea de pe acoperișul căreia un atacator a tras înspre fostul președinte american, acum candidat la alegerile prezidențiale, Donald Trump, la o reuniune electorală sâmbătă. CNN subliniază că este neobișnuit ca două agenții, în acest caz Secret Service și poliția locală, să se contrazică public și să arunce responsabilitatea de la una la alta, ceea ce pe termen lung ar putea duce la o erodare a încrederii și ar putea pune în pericol alte misiunii de asigurarea a securității.